ആര് ജെ ഡി സംസ്ഥാന നേതാവ് ജോണ് മരങ്ങോലിയുടെ നേതൃത്വത്തില് അമ്ബതോളം പ്രവര്ത്തകര് കേരള കോണ്ഗ്രസ്എംല് ചേര്ന്നു പാലക്കാട്:രാഷ്ട്രീയ ജനതാദള് പാര്ലമെന്ററി ബോര്ഡ് ചെയര്മാന് ജോണ് മരങ്ങോലി, നിയോജക മണ്ഡലം പ്രസിഡന്റ് കുര്യന് തോട്ടുപുറം, ജില്ല ആക്റ്റിംഗ് പ്രസിഡന്റ് ഷാജി എബ്രഹാം ഉള്പ്പടെയുള്ള അമ്ബതോളം പ്രവര്ത്തകര് ആര്ജെഡി വിട്ട് കേരള കോണ്ഗ്രസ്എംല് ചേര്ന്ന് പ്രവര്ത്തിക്കാന് തീരുമാനിച്ചു.പാര്ട്ടി സംസ്ഥാന ജനറല് സെക്രട്ടറി അഡ്വ. ജോസ് ജോസഫ് പ്രവര്ത്തക അംഗത്വം നല്കി സ്വീകരിച്ചു.ഈ കാലഘട്ടത്തില് പാര്ട്ടിയുടെ പ്രസക്തിയും കര്ഷകര്ക്ക് വേണ്ടി നടത്തുന്ന ഇടപെടലും കണ്ടാണ് പലരും ഞങ്ങള്ക്കൊപ്പം ചേര്ന്ന് പ്രവര്ത്തിക്കാന് സന്നദ്ധമാകുന്നത്. ഇടതുപക്ഷത്തോടൊപ്പം പ്രവര്ത്തിക്കുന്ന പാര്ട്ടിക്ക് അര്ഹമായ സ്ഥാനം നല്കുന്നതിലും മാന്യമായി പരിഗണിക്കുന്നതിലും എല് ഡി എഫ് സന്മനസ്സ് കാണിച്ചുവെന്നും വമ്ബന് മുന്നേറ്റവുമായി പാര്ട്ടി സംസ്ഥാനത്ത് കൂടുതല് സജീവമാകുമെന്നും കല്ലടിക്കോട് ദര്ശന കോളേജില് നടന്ന യോഗം ഉദ്ഘാടനം ചെയ്ത് അഡ്വ.ജോസ് ജോസഫ് പറഞ്ഞു. നിയോജക മണ്ഡലം പ്രസിഡന്റ് മത്തായി ഐക്കര അധ്യക്ഷനായി.ജില്ല ജനറല് സെക്രട്ടറി എ.ശശിധരന്, റെനിരാജ്, രാധാകൃഷ്ണന് തച്ചൊടിയില്, ഐസക് തച്ചമ്ബാറ, സജീവ് നെടുമ്ബുറം തുടങ്ങിയവര് പ്രസംഗിച്ചു. കേരള കോണ്ഗ്രസ്എം മുന്കാല നേതാവും ജില്ല വൈസ് പ്രസിഡണ്ടുമായിരുന്ന രാമകൃഷ്ണന് നായരുടെ പന്ത്രണ്ടാം ചരമ വാര്ഷികത്തിന്റെ അനുസ്മരണവും നടത്തി.